નવગુજરાત સમય, હિંમતનગર હિંમતનગર સહિત જિલ્લામાં ઘરફોડ ચોરીની ઘટનાઓ વધતા આવી ઘટનાઓમાં સંડોવાયેલા ઘરફોડીયાઓને ઝબ્બે કરવા ક્રાઇમ બ્રાન્ચની ટીમે પેટ્રોલીંગ સાથે બાતમીદારોની મદદથી વોચ ગોઠવી હિંમતનગરમાંથી શનિવારે એક ઘરફોડીયાને ઝડપી લઇ તેની પાસેથી એક આઇફોન અને સોનાની લગડી મળી કુલ રૂપિયા ૧.૯૦ લાખનો મુદ્દામાલ રીકવર કરી હિંમતનગરમાં પૂર્વ પાલિકા પ્રમુખના ઘરમાં થયેલ ચોરી ઉપરાંત હિંમતનગર તેમજ વડાલી સહિતના વિસ્તારોમાં થયેલ ચાર ઘરફોડ ચોરીનો ભેદ ઉકેલી નાખ્યો હતો.